Dymocks - (ebook) Koljander, eBook (9780798159272)
Wanneer Karen en Ben Strauss se baba gebore word, besef Karen en haar ouers opnuut dat haar broertjie Roux se lang skadu nog altyd oor hulle elkeen val. Sal Karen se kind 'n nuwe begin wees, in haar pa se woorde "e;'n impakspeler wat net voor beseringstyd op die veld kom en die blerrie WP 'n slag laat wen?"e; Want onwillekeurig is haar pa, Hendrik, se aftrede tyd vir bestekopname, vir die verskrikking van saamleef met jou doen en late. En wat van Karen, wat glo haar ma het haar nooit vir haar broer se dood vergewe nie? Gaan vrees weer die motiveerder wees vir hierdie nuwe wedloop van haar lewe, soos met die meedoenlose maatslag van die Radetzky-mars op elke atletiekbyeenkoms van destyds? Sy moet boonop 'n ontwerpkompetisie wen, want daardie podium sal haar en Ben se finansiele redding moet wees.In hierdie roman word die leser geneem op 'n reis na die binnewreld van die kunssinnige Karen en van haar siniese fisikuspa. Dit is die verwikkeldheid van vergiffenis wat die verhaal rig, en hulle eindelik ook n die trauma laat kennis maak met die gestroopte skoonheid van Mali in Wes-Afrika.